《落叶》
五代·修睦

雨过闲田地，重重落叶红。
翻思向春日，肯信有秋风。
几处随流水，河边乱暮空。
只应松自立，而不与君同。

作者简介：（?—918）唐末五代初僧，号楚湘。唐昭宗光化间，任庐山僧正。与贯休、齐己、虚中、处默等为诗友。五代初，应吴国征辟赴金陵。后死于朱瑾之难。修睦以诗名，尤长于近体，多咏僧居生活。有《东林集》，已佚。